**VREDNOVANJE KANDIDATA ZA RADNO MJESTO TAJNIKA ŠKOLE (M/Ž)**

Na temelju članka 12. Pravilnika o načinu i postupku zapošljavanja u Osnovnoj školi Sveti Đurđ, Sveti Đurđ, a vezano uz raspisani natječaj ***(KLASA: 112-05/25-01/2, URBROJ: 2186-133-01-25-3 ) od 6. listopada 2025. godine***za zasnivanje radnog odnosa ***TAJNIK/ICA ŠKOLSKE USTANOVE 1 – jedan izvršitelj/ica na određeno puno radno vrijeme (40 sati tjedno)***, Povjerenstvo za procjenu i vrednovanje kandidata/tkinja objavljuje

**SADRŽAJ I  NAČIN VREDNOVANJA,  PRAVNE  I DRUGE  IZVORE**  
**ZA PRIPREMANJE  KANDIDATA ZA VREDNOVANJE**

**PRAVILA VREDNOVANJA:**

Sukladno odredbama Pravilnika o načinu i postupku zapošljavanja u Osnovnoj školi Sveti Đurđ, Sveti Đurđ, obavit će se vrednovanje kandidata.

Vrednovanje se  sastoji  od razgovora (intervjua) kandidata s Povjerenstvom.

Kandidati su obvezni pristupiti razgovoru.

Ako kandidat ne pristupi razgovoru, smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije razgovora identitet kandidata/kinje.

Razgovoru ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

 Nakon utvrđivanja identiteta kandidatima Povjerenstvo će vršiti pojedinačne razgovore prema redoslijedu zaprimanja molbi.

Razgovor se sastoji od deset pitanja na koja kandidati odgovaraju usmeno.

 Za vrijeme razgovora **nije dopušteno:**

* **koristiti se bilo kakvom literaturom odnosno bilješkama,**
* **koristiti mobitel ili druga komunikacijska sredstva,**
* **napuštati prostoriju u kojoj se razgovor odvija i**
* **razgovarati sa s ostalim kandidatima/kinjama.**

Ukoliko kandidat postupi suprotno pravilima razgovora bit će udaljen s razgovora, a njegov rezultat Povjerenstvo neće priznati niti ocijeniti.

Nakon obavljenog razgovora Povjerenstvo utvrđuje rezultat razgovora za svakog kandidata koji je pristupio razgovoru. Pravo na pristup razgovoru s Povjerenstvom ostvaruje svaki kandidat koji je zadovoljio formalne uvjete u natječaju.

Povjerenstvo će objaviti poziv kandidatima na mrežnoj stranici Osnovne škole Sveti Đurđ, Sveti Đurđ,

<https://os-sveti-djurdj.skole.hr/>  nakon utvrđivanja liste kandidata.

**Pravni i drugi izvori za pripremanje kandidata za testiranje su:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10,   
 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23,   
 156/23),

2. Zakon o radu (NN 93/14, 127/17, 98/19, 151/22, 46/23, 64/23),

3. Kolektivni ugovor za zaposlenike u osnovnoškolskim ustanovama (NN 51/18, 35/24),

4.  Zakon o ustanovama (NN 76/93, 29/97, 47/99, 35/08, 127/19, 151/22),

5. Pravilnik o djelokrugu rada tajnika te administrativno-tehničkim i pomoćnim poslovima koji se   
 obavljaju u osnovnoj školi (NN 40/14, 71/25),

6. Uredba o uredskom poslovanju (NN 75/21),

7. Državni pedagoški standard osnovnoškolskog sustava odgoja i obrazovanja (NN 63/08).

POVJERENSTVO ZA PROCJENU I   
VREDNOVANJE KANDIDATA